Lou Jeanmonnot

**Lou Jeanmonnot** (s. 28. lokakuuta 1998 Pontarlier) on ranskalainen ampumahiihtäjä. Hän on viestin ja sekaviestin olympiavoittaja, kaksinkertainen henkilökohtaisten lajien olympiamitalisti, nelinkertainen viestimaailmanmestari, kolminkertainen henkilökohtaisten matkojen MM-mitalisti sekä maailmancupin kokonaiskilpailun voittaja. 

## Ura
Jeanmonnot saavutti nuorten olympialaisissa 2018 pronssia takaa-ajokilpailussa. Nuorten MM-kilpailuissa hän sai 19-vuotiaiden sarjassa kultaa normaalimatkalla ja hopeaa takaa-ajossa 2017. 22-vuotiaiden sarjassa hän voitti viestin maailmanmestaruuden 2018 ja 2019. Hän saavutti parisekaviestin EM-pronssia 2019 ja EM-hopeaa 2022.

Jeanmonnot sijoittui Oberhofin MM-kilpailuissa 2023 takaa-ajossa kuudenneksi, normaalimatkalla seitsemänneksi ja yhteislähtökilpailussa 15:nneksi. Nové Měston MM-kilpailuissa 2024 hän saavutti naisten viestissä ja parisekaviestissä kultaa sekä pikakilpailussa ja yhteislähdössä pronssia. Lisäksi hän sijoittui normaalimatkalla kuudenneksi ja takaa-ajossa seitsemänneksi. Lenzerheiden MM-kilpailuissa 2025 hän sai kultaa naisten viestissä ja sekaviestissä sekä pronssia normaalimatkalla. Takaa-ajokilpailussa hän oli neljäs, pikakilpailussa ja yhteislähdössä kuudes.

Milanon ja Cortinan olympialaisissa 2026 hän voitti kultaa sekaviestissä ja viestissä, saavutti hopeaa normaalimatkalta ja pikakilpailusta sekä sijoittui neljänneksi takaa-ajossa.

Jeanmonnot sijoittui 30:nneksi ensimmäisessä maailmancupin kilpailussaan, Nové Měston pikakilpailussa kaudella 2020–2021. Kymmenen parhaan joukkoon hän sijoittui ensimmäisen kerran oltuaan yhdeksäs Annecyn pikakilpailussa kaudella 2022–2023. Ensimmäisen palkintosijansa hän saavutti oltuaan samalla kaudella toinen Ruhpoldingin normaalimatkalla. Hän oli kevättalvella 2023 lisäksi toinen Östersundin yhteislähtökilpailussa. Yhteislähdön maailmancupissa hän sijoittui viidenneksi.

Jeanmonnot voitti kaudella 2023–2024 Östersundin pikakilpailun ja takaa-ajon. Antholzissa hän oli lyhennetyllä normaalimatkalla kolmas ja yhteislähtökilpailussa toinen. Oslon yhteislähdössä hän sijoittui kolmanneksi. Soldier Hollow'ssa hän oli kolmas pikakilpailussa ja voitti takaa-ajon. Canmoressa hän sijoittui pikakilpailussa ja takaa-ajossa toiseksi sekä voitti yhteislähdön. Hän sijoittui maailmancupin kokonaiskilpailussa toiseksi, voitti yhteislähtöcupin, oli takaa-ajokilpailun cupissa kolmas ja pikakilpailucupissa neljäs.

Jeanmonnot voitti kaudella 2024–2025 Kontiolahden lyhennetyn normaalimatkan kilpailun. Hochfilzenissä ja Oberhofissa hän voitti takaa-ajokilpailun sekä Ruhpoldingissa normaalimatkan. Antholzissa hän voitti pikakilpailun ja takaa-ajon. Hän voitti Pokljukan yhteislähtökilpailun. Hän sijoittui toiseksi Oslon pikakilpailussa, voitti takaa-ajon ja sijoittui yhteislähdössä kolmanneksi. Hän sijoittui maailmancupin kokonaiskilpailussa toiseksi, voitti normaalimatkan ja takaa-ajon cupit sekä sijoittui pikamatkan cupissa kolmanneksi ja yhteislähdön cupissa kolmanneksi.

Kaudella 2025–2026 hän voitti Hochfilzenin pikakilpailun. Hän sijoittui Annecyn pikakilpailussa toiseksi, voitti takaa-ajon ja sijoittui yhteislähdössä toiseksi. Hän sijoitti toiseksi Ruhpoldingin pikakilpailussa ja voitti takaa-ajon. Hän sijoittui toiseksi Nove Meston lyhennetyllä normaalimatkalla. Hän sijoittui kolmanneksi Otepään pikakilpailussa ja takaa-ajossa. Hän voitti maailmancupin kokonaiskilpailun, normaalimatkan, pikakilpailun ja takaa-ajon cupit sekä sijoittui yhteislähtöcupissa neljänneksi.

## Lähteet

## Aiheesta muualla